**Cynllun TAPS Cymru ar gyfer Asesiad Ffocws **

|  |  |  |
| --- | --- | --- |
| **Pwnc:** Nodweddion a deunyddiau’n newid | Blwyddyn 59-10 oed | Teitl: Ciwbiau siwgr  |
| **Ffocws yr Ymholiad**Casglu a chofnodi data o gymhlethdod cynyddol gan ddefnyddio tablau | **Cyd-destun y Cysyniad**Gwybod bod rhai deunyddiau yn hydoddi mewn hylif i greu toddiant.  |
| **Ffocws yr Asesiad*** Ydy’r plant yn gallu cofnodi data yn eglur ac yn gywir?
* Ydy’r plant yn gallu cofnodi darlleniadau fwy nag unwaith?
 |
| **Gweithgaredd**Gofynnwch i’r plant archwilio beth sy’n digwydd pan maen nhw’n gosod pentwr o dri chiwb siwgr mewn pwll bach o ddŵr lliw (ar blât). Oedwch a thrafodwch beth maen nhw’n ei weld a beth allan nhw ei archwilio e.e. ydy nifer y ciwbiau/faint o ddŵr sydd yno yn gwneud gwahaniaeth? Beth fydd yn digwydd os byddwch chi’n rhoi deunydd rhwng y ciwbiau (papur/ffoil/cling ffilm)? Sut byddwch chi’n gwybod os yw’n gwneud gwahaniaeth – beth ddylwn ni fesur? (e.e. yr amser mae’n cymryd i’r dŵr gyrraedd x, yr amser mae’n cymryd iddynt syrthio). Gofynnwch i grwpiau archwilio un o’u syniadau a chofnodi eu darganfyddiadau yn eu tabl eu hunain. **Addasu’r gweithgaredd** **Cymorth:** Holwch y plant i sicrhau eu bod yn sicr am beth maen nhw’n ei newid, beth maen nhw’n ei fesur, a beth maen nhw’n ei gadw’r un fath.**Ehangu:** Ailadroddwch y cofnodi neu ceisiwch newid y mesur i wirio’r canlyniadau.**Syniadau eraill:** Archwiliwch wahanol fathau o siwgr, tymheredd dŵr gwahanol, dulliau gwahanol o ychwanegu dŵr…**Cwestiynau i gefnogi trafodaeth** * Beth fyddwch yn ei newid?
* Beth fyddwch yn ei fesur?
* Beth fyddwch yn ei gadw’r un fath?
* Pa mor hyderus ydych chi am eich canlyniadau?
* Sut gallwch chi wirio eich canlyniadau?
* Beth ydych chi’n meddwl bydd yn digwydd os gwnewch chi’r un arbrawf eto?
* Beth ydych chi’n meddwl bydd yn digwydd os gwnewch chi’r arbrawf yn wahanol?
 |
| **Dangosyddion yr Asesiad****Heb eu bodloni hyd yma:** Plant yn nodi’r amseroedd ar gyfer pob arbrawf ciwb siwgr, ond efallai nad yw’n glir beth maen nhw’n ei fesur e.e. amser amsugno neu amser syrthio/hydoddi.**Wedi bodloni:** Caiff y canlyniadau eu cofnodi’r glir mewn tabl. Efallai bydd y plant yn sylweddoli bod angen ail-ddarlleniadau ond efallai na fyddant wedi cofnodi’r rhain. **Dulliau posib o fynd ymhellach:** Mae’r tabl canlyniadau yn eglur ac yn dilyn fformat gwyddonol ‘newid’ yn y golofn chwith a ‘mesur’ yn y golofn/colofnau ar y dde. Cofnodwyd ailddarlleniadau yn y tabl. |